NORAKSTS

|  |  |
| --- | --- |
| 20.06.2024. | Nr.7/33 |

**zemes vienību daļu nomas tiesības elektrotransportlīdzekļu uzlādes staciju ierīkošanai un apsaimniekošanai**

**IZSOLES REZULTĀTU APSTIPRINĀŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi” 28. punktu, Publiskas personas mantas atsavināšanas likuma 34. panta otro daļu, Jelgavas valstspilsētas pašvaldības domes 2024. gada 25. aprīļa lēmumu Nr. 5/19 “Zemes vienību daļu nodošana iznomāšanai elektrotransportlīdzekļu uzlādes staciju ierīkošanai un apsaimniekošanai un izsoles noteikumu apstiprināšana” un Jelgavas valstspilsētas pašvaldības Izsoles komisijas 2024. gada 17. jūnija lēmumu Nr. 7/3 “Zemes vienību daļu nomas tiesības elektrotransportlīdzekļu uzlādes staciju ierīkošanai un apsaimniekošanai 2024. gada 17. jūnija izsoles protokola Nr. 3 apstiprināšana”,

**JELGAVAS VALSTSPILSĒTAS pašvaldības DOME NOLEMJ:**

1. Apstiprināt 14 (četrpadsmit) zemes vienību (pielikumā) iznomāšanai nodoto daļu 630 m2 kopplatībā 18 (astoņpadsmit) elektrotransportlīdzekļu uzlādes staciju ierīkošanai un apsaimniekošanai nomas tiesības izsoles rezultātus un iznomāt tās izsoles uzvarētājai Akciju sabiedrībai “Latvenergo”(reģistrācijas Nr.40003032949, juridiskā adrese: Pulkveža Brieža iela 12, Rīga, LV-1010) par nomas maksu gadā 43910,00 *euro* (četrdesmit trīs tūkstoši deviņi simti desmit *euro*, 00 centi)  bez pievienotās vērtības nodokļa (PVN).
2. Pilnvarot Jelgavas valstspilsētas pašvaldības izpilddirektori, Jelgavas valstspilsētas pašvaldības iestādi “Pilsētsaimniecība”, Jelgavas valstspilsētas pašvaldības iestādi “Kultūra”, Jelgavas valstspilsētas pašvaldības iestādi “Sporta servisa centrs” un Jelgavas valstspilsētas pašvaldības iestādi “Jelgavas pilsētas bibliotēka” noslēgt attiecīgo zemes vienību daļu nomas līgumus ar Akciju sabiedrību “Latvenergo”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā